ມຽນມາ ປະກາດ ຈະແກ້ໄຂ ອັດຕາແລກປ່ຽນ ເງິນຕາ 
​ມຽນມາ​ກ່າວ​ວ່າ ຈະ​ປັບປຸງ ລະບົບ​ເງິນຕາ​ຂອງ​ຕົນຢ່າງ​ໃຫຍ່ ອັນ​ເປັນ​ສ່ວນ​ນຶ່ງຂອງ​ໂຄງການ​ ສ້າງສາ​​ເສດຖະກິດ​ຂອງ​ປະເທດ​ ໃຫ້ກ້າວໜ້າ ທັນສະໄໝ.
ລັດຖະບານມຽນມາກ່າວວ່າ ຕົນຈະທໍາການປັບປຸງລະບົບເງິນຕາຂອງຕົນຢ່າງໃຫຍ່ ອັນ ເປັນພາກສ່ວນຂອງໂຄງການສ້າງສາເສດຖະກິດຂອງປະເທດຊາດໃຫ້ກ້າວໜ້າທັນສະໄໝ ໜັງສືພິມທາງການ New Light of Myanmar ລາຍງານເມື່ອວັນພຸດມື້ນີ້ວ່າ ທະນາຄານ ກາງຂອງມຽນມາ ຈະມີການຈັດຕັ້ງປະຕິບັດອັດຕາແລກປ່ຽນລອຍຕົວ ໃນວັນທີ່ນຶ່ງເດືອນ ເມສານີ້ ຊຶ່ງເປັນມື້ດຽວກັນກັບການເລືອກຕັ້ງພິເສດ ເອົາສະມາຊິກສະພາແຫ່ງຊາດ ໜັງ ສືພິມສະບັບນີ້ ເວົ້າອີກວ່າ ລະບົບແລກປ່ຽນໃໝ່ນີ້ ຈະອໍານວຍໃຫ້ຄ່າເງິນ kyat ຂອງ ມຽນມາຖືກກຳນົດໂດຍເງື່ອນໄຂຂອງອຸບປະສົງແລະອຸບປະທານໃນຕະຫລາດການແລກ ປ່ຽນເງິນຕາ ໜັງສືພິມ New Light of Myanmar ເວົ້າອີກວ່າ ລັດຖະບານຈະລວມ ເອົາອັດຕາການ ແລກປ່ຽນທີ່ແຕກຕ່າງກັນໄປຂອງປະເທດນັ້ນ ໃຫ້ເປັນອັນນຶ່ງອັນດຽວກັນໝົດ ປັດຈຸບັນນີ້ ຄ່າເງິນ kyat ມີອັດຕາແລກປ່ຽນຕັ້ງໄວ້ແບບຕາຍໂຕຄື 6 4 kyat ຕໍ່ນຶ່ງໂດລາ ຊຶ່ງນັບວ່າຕໍ່າກວ່າອັດຕາໃນຕະຫລາດມືດຫລາຍທີ່ສຸດ ຄືປະມານ 800 kyat ຕໍ່ນຶ່ງໂດລາ ນັ້ນ ບັນຫາເງິນຕາກໍແມ່ນນຶ່ງຢູ່ໃນຫລາຍໆຢ່າງຂອງຄວາມພະຍາຍາມປະຕິຮູບ ທີ່ກໍາລັງດໍາ ເນີນການໂດຍລັດຖະບານພົນລະເຮືອນ ແຕ່ພຽງໃນນາມຂອງມຽນມາທີ່ໄດ້ເຂົ້າມາບໍລິ ຫານປະເທດເມື່ອປີຜ່ານມາ ຫລັງຈາກຖືກປົກຄອງໂດຍຝ່າຍທະຫານມາເປັນເວລາດົນ ນານນັ້ນ ການປ່ຽນແປງຕ່າງໆກໍມີໂຮມທັງ ໃຫ້ເສລີພາບໃນການອອກຂ່າວຫຼາຍຂຶ້ນ ກວ່າເກົ່າ ທໍາການເຈລະ ຈາກັບທ່ານນາງອອງຊານ ຊູຈີ ຜູ້ນໍາປະຊາທິປະໄຕ ແລະອະນຸ ຍາດໃຫ້ທ່ານນາງແລະຄະນະພັກການເມືອງຂອງທ່ານນາງ ຄືພັກສັນນິບາດແຫ່ງຊາດ ເພື່ອປະຊາທິປະໄຕ ເຂົ້າປະກອບສ່ວນໃນການແຂ່ງຂັນຢູ່ໃນການເລືອກຕັ້ງພິເສດທີ່ຈະ ມາເຖິງນີ້